Siljes far: - Det var fint å kunne gi henne en klem

Skrevet ut av høysmitteisolatet

Silje er ebola-friskmeldt: - Jeg føler meg veldig heldig

Den ebolasmittede norske kvinnen, Silje Lehne Michalsen, skrives ut fra høysmitteisolatet ved Ullevål sykehus.

Hanna Haug Røset

Mari Reisjå

Sofia Storhaug

Oppdatert 20. oktober 2014

Artikkelen er over fem år gammel

Fakta om ebola-viruset * Ebola-smitten overføres via direkte kontakt med syke personers blod og andre kroppsvæsker. * Symptomer på ebola er plutselig høy feber, kraftige magesmerter, hodepine og smerter i muskler, oppkast og diaré, svekket nyre- og leverfunksjon og indre og ytre blødninger. Pasientene blir også fort dehydrert. * Sykdommen har høy dødelighet, mellom 40 og 90 prosent, alt ettersom hvilket virus den syke er smittet av.

Kilder: WHO og NTB Vis mer

– Jeg er glad jeg ble evakuert raskt og problemfritt, sa den ebolasmittede norske helsearbeideren under pressekonferansen mandag.

Det var lørdag 4. oktober at Michalsen begynte å føle seg uvel. Hun var da i byen Bo i Sierra Leone på sitt første feltoppdrag.



– Jeg målte temperaturen og følte meg dårlig. Jeg tok en malariatest, men den var negativ. Deretter ble jeg testet positiv for ebola, sier hun.

Lettet far



Michalsens far var også veldig takknemmelig for å endelig kunne være med datteren i dag.

– Vi har kommunisert med henne hele tiden. I begynnelsen fikk vi bare snakket med henne i en mobiltelefon. Etter hun kom til Ullevål har vi måttet kommunisere med henne gjennom en glassvegg. Det var fint å kunne gi henne en klem i dag. Vi fikk møtte henne ansikt til ansikt, fysisk halv to i dag, sa han til VG etter pressekonferansen.

Helsearbeideren ble så fløyet i kuvøse til Ullevål sykehus.



Det bekrefter Ingvild Hafstad, kommunikasjonsrådgiver ved Oslo universitetssykehus til VG.



– Vi er kjempeglade for at vår kollega nå er blitt frisk, sier Jonas Hågensen, kommunikasjonssjef i Leger uten grenser til VG.

- I dag er jeg frisk



– Jeg er glad for at jeg ble evakuert så raskt og problemfritt. På Ullevål ble jeg møtt av et fantastisk team av leger og sykepleiere. I dag er jeg frisk og ikke smittsom. Jeg føler meg veldig heldig og det føles ikke som om jeg har hatt ebola. De som er smittet av ebola i Afrika har hatt en helt annen opplevelse enn meg, sier Michalsen under pressekonferansen.

Hun benyttet anledningen til å påpeke hvor priviligert hun har vært, sammenlignet med de smittede pasientene hun har vært med å behandle i Vest-Afrika.

Michaelsen var på jobb for Leger uten grenser på et behandlingssenter i byen Bo i Sierra Leone da hun ble den første nordmannen som ble smittet av ebolaviruset. Etter å ha fått feber og ha følt seg kvalm ante helsearbeideren mistanke, og testet positivt for blødningsfeberen 5. oktober.

Hasteevakuert med ambulansefly



To dager senere ble hun hasteevakuert med ambulansefly fra hovedstaden Freetown, og innlagt på høyisolat ved Ullevål sykehus.



Der sto et massivt apparat med landets fremste smitteverneksperter klare til å ta imot henne.



På en pressekonferanse forrige mandag opplyste avdelingsleder Dag Kvale ved infeksjonsmedisinsk avdeling på OUS at kvinnen viste tegn til bedring.



Oslo universitetssykehus og kvinnenes arbeidsgiver Leger uten grenser har varslet en pressekonferanse om kvinnens tilstand mandag klokken 17.



Trolig smittet ved pasientmottak

I løpet av helgen mottok Leger uten grenser en rapport om hvordan helsearbeideren ble smittet.

SIKKERHET: Over 100 personer er med i behandlingen rundt den ebolasmittede norske kvinnen på Ullevål sykehus. Her da hun ankom sykehuset tirsdag 7. oktober. Hun ble fraktet direkte inn til høysikkerthetsavdelingen på sykehuset. Foto:Terje Pedersen,NTB scanpix

Konklusjonen er at smitten sannsynligvis skjedde ved pasientmottaket, eller det Leger uten grenser kaller triageområdet, der fire av deres ansatte jobbet sammen og alle ble smittet den 25. og 26. september.

To av de fire, begge lokale helsearbeidere, er døde.



– Det er et område hvor det generelt er høy risiko fordi det ofte kan komme mange pasienter samtidig. I dette triageområdet, hvor pasienter tas i mot, brukes ikke den gule sikkerhetsdrakten, har generalsekretær Anne-Cecilie Kaltenborn i Leger uten grenser tidligere uttalt til VG.

Det er ikke kjent om kvinnen er blitt behandlet med eksperimentelle medisiner, men legemiddelverket har gitt OUS importtillatelse for tre ulike medikamenter.

Kanadiske myndigheter har tidligere bekreftet at de har sendt ett av de tre - Zmab - til Norge. Medisinen har aldri blitt testet på mennesker.

Publisert: 20.10.14 kl. 14:45 Oppdatert: 20.10.14 kl. 21:01

Les også

Mer om Ebola